Berlingske Tidende, 1772-05-01
London, den 9de April. Til at oprette en Krigsmagt udi de Engelske Eiendomme i Jndien er gjort det Forslag at bestemme dertil 6 Batailloner, fra Storbrittannien, hver paa 529 Mand, tilsammen 3174 Mand, som for hver Bataillon aarlig skal koste 11352 Pd. Sterl., men i alt 68112 Pd.; 2 Batailloner Romersk Catholske Jrlændere, hver af lige Styrke og Bekostninger, til sammen 1058 Mand, hvoraf Bekostningerne i alt beløbe sig til 22704; 4 Batailloner Hannoveraner, hver af samme Styrke og Bekostning, tilsammen 2136 Mand og 45408 Pd. Sterl. aarlig Underholdning, og desuden 580 Artillerister, som aarlig skal koste henimod 19000 Pd. Sterl. Det hele Corps beløber sig altsaa til 6948, som skulle fordeles saaledes: i Bengalen 3 Batailloner Engellændere, 1 Bataillon Jrlænder, 2 Bataillon Hannoveraner og 5 Compagnier Artillerie ; i Madras 2 Batailloner Engellænder, 1 Bataillon Jrlænder, 1 Bataillon Hannoveraner og 3 Compagnier Artillerie, og i Bombay 1 Bataillon Engellænder, 1 Bataillon Hannoveraner, og 2 Compagnier Artillerie. Man foreslaaer videre i Krigs=Tider at formere dette Corps til 12000 Europæer, og dernæst at hverve og disciplinere Recruter i de Asiatiske Provincer, og forene samme med Europæerne, men alle disse Indretninger skal efter Forslaget skee under Kronens Foranstaltning og Bestyrelse. - Den Efterretning, som Lord Clive den 30te Martii har givet Underhuset, og som siden er udkommen i Tryk, geraader ham til stor Ære. Han har ved samme ikke allene meget vel forsvaret sig imod adskillige Beskyldninger, men han har og tillige sat bemældte Huus i Stand til at det grundigen kan dømme om det Jndiske Compagnies Sagers Tilstand. - Den 2den huj. er alt endeel af Hertugens af Gloucesters Bagage ankommen med Fregatten Venus, og bragt til Gloucesterhouse. Hs. K. H. selv ventes den 28de huj. - Lord Clive har erklæret, at de rene Jndkomster af Bengalen for Aaret 1771 beløbe sig ikkun til 171000 Pd. Sterl., endskiønt ellers ordentligviis aarlig maatte indkomme 4000000 Pd. J den Tid han havde væ tet Præsident, vare det Militaire Establissements Omkostninger der gradviis stegne, indtil de nu aarlig udgiøre den overmaade store Summa af 1800000 Pd., hvilket er reyst sig at de umaadelige høye Priser, som Compagnie Betienterne i alle de Contracter, som ere sluttede i Henseende til de fornødne Tings Leverance til Tropperne, have ansat samme for. - Rygtet havde alt bestemt en Dag, da Lord North skulle installeres med Hosebaands-Ordenen, men det er vist at Ordens Tegnet endnu ikke er kommet fra Gotha. Enten bedrager man os, eller man lader bemældte Lords Fortienester skee Ret, thi det heder: da han for 12 Maaneder siden havde sendt 6 til 7 Krigskibe til Bengalen, saa vilde saadant efter al Formodning forhindre, at denne Provints ikke faldt i de Franskes Hænder. J hvordan det ender, saa er givet Ordre, at et Detachement af det K. Artillerie-Regiment, tilligemed en Qvantitet Skyts og Munition skal holdes i Beredskab at indskibes til Bengalen og andre Establissementer i Jndien. - Efter Breve fra Pensacola skal de Franske nu have sat sig i fuld Besiddelse af den Spanske Handling i Nye Orleans, og fra Jamaica skrives, at en Spansk Fregat har taget 3 til Rhode Øen hørende Chaloupper, og opbragt dem til Hava na, hvor og et Dansk Skib fra St. Croix skal være ankommen med en Spansk Krydser. - Her er indløbet Efterretning, at de Franske paa Kysten af Gambia i Africa have øvet en Usurpation; men hvori samme egentlig bestaaer, hører man endnu ikke. - Rygtet gaaer nu igien, at Spanien ikke vil tillade, at bevæbnede Skibe sendes fra Engeland til Sydsøen, eller at der anstilles Forsøg paa at finde nye Lande. Man siger endog, at den Spanske Ambassadeur, Fyrsten af Masserano, har allerede derom tilsendt vort Ministerium en Erklæring, og at i samme udtrykkelig meldes, at man paa Spansk Side vilde angribe og optage alle de Skibe, som uden Spansk Tilladelse ankomme til bemeldte Hav. Det Spanske Hof skal heri grunde sig paa den Utrechtske Freds=Tractat, som er bleven stadfæstet i den Aachenske. Man mener at den store Raads=Forsamling, som i Gaar blev holdet til St. James, har i sær angaaet bemeldte Sag. Jmidlertid forsikres, at den nye Expedition, hvortil Hr. Bank og Solander ere bestemte, vist skal gaae for sig. Hensigten af samme er ved det, at Parlementet alt har bevilget Bekostningerne dertil, bleven en anthoriseret National Sag, saa at dersom Spanien skulle vilde legge Hindringer i Veyen for samme, torde saadant vist ophæve den hidtil værende gode Forstaaelse imellem begge Hofferne. - J Onsdags ankom Hertugen af Cumberland tilligemed sin Gemahlinde fra Windsor til sit Palais i Pall Mall. J Høyst sammes Følge vare iblant andre Personer Græven af Bella mont, Sir J. Hussey Delaval, Oberst Luttrel og hans 2 Brødre.